ຢ່າງນ້ອຍ 3 ຄົນ ເສຍຊີວິດ ແລະເກືອບ 300 ຄົນຍັງ ຫາຍສາບສູນ ໃນເຫດເຮືອຫຼົ້ມ ທີ່ເກົາຫຼີໃຕ້ (ວີດີໂອ/ສະໄລດ໌)
ອາດ​ຈະ​ຍັງມີ​ຫຼາຍໆ​ຄົນ ​ຕົກ​ຄ້າງຢູ່​ໃນ​ເຮືອ ທີ່​ເກີືອບວ່າ ​ຈົມ​ໝົດລຳ​ນັ້ນ ​​​ເຖິງ​ແມ່ນອາດມີ ຜູ້​ໂດ​ຍສານບາງ​ຄົນ ໄດ້ຖືກ​ຊ່ອຍ​ຊີວິດ​​ໄວ້ ໂດຍເຮືອ​ພານິດ ​ທີ່ຢູ່​ໃກ້​ໆ​ນັ້ນ.
ໜ່ວຍຍາມຝັ່ງຂອງເກົາຫຼີໃຕ້ກ່າວວ່າ ມີ 3 ຄົນເສຍຊີວິດ ແລະຢ່າງນ້ອຍ 290 ຄົນ ຫາຍສາບສູນ ຫຼັງຈາກທີ່ເຮືອ ໂດຍສານລຳນຶ່ງ ຈົມລົງໃນບໍລິເວນນອກຝັ່ງທະເລທາງ ພາກໃຕ້ຂອງປະເທດ ໃນວັນພຸດມື້ນີ້ ເຮືອໂດຍສານລຳນັ້ນໄດ້ບັນຈຸຜູ້ຄົນຫຼາຍກວ່າ 459 ຄົນ ຊຶ່ງສ່ວນໃຫຍ່ ແມ່ນພວກນັກຮຽນ ທີ່ເດີນທາງໄປສູ່ເກາະ ຕາກອາກາດ Jeju ເວລາມັນຈົມລົງ ໃນສະພາບອາກາດ ທີ່ປົກຕິ ໃນຂັ້ນຕົ້ນນັ້ນ ທາງເຈົ້າໜ້າທີ່ປະກາດວ່າ ວ່າມີປະມານ 100 ຄົນ ທີ່ຊອກຫາບໍ່ເຫັນ ແຕ່ຕໍ່ມາ ໄດ້ເພີ່ມຈຳນວນຂຶ້ນເປັນ 290 ຄົນ ໂດຍບໍ່ຮູ້ເຫດຜົນ ອາດຈະຍັງມີຫຼາຍໆຄົນ ຕົກຄ້າງຢູ່ໃນເຮືອ ທີ່ເກີືອບວ່າຈົມໝົດລຳນັ້ນ ເຖິງແມ່ນເຈົ້າໜ້າທີ່ ກ່າວວ່າ ຜູ້ໂດຍສານບາງພວກ ອາດໄດ້ຖືກຊ່ອຍຊີວິດໄວ້ ເຮືອພານິດທີ່ຢູ່ໃກ້ໆນັ້ນ ຮອງລັດຖະມົນຕີກະຊວງຮັກສາຄວາມໝັ້ນຄົງແລະຂໍ້ມູນສາທາລະນະຂອງເກົາຫຼີໃຕ້ ທ່ານ Lee Gyeong-og ກຳລັງມີການດຳເນີນຄວາມພະຍາຍາມກູ້ໄພ ຢ່າງຂະໜານ ໃຫຍ່ ໃນຂະນະນີ້ ທ່ານ Lee ກ່າວວ່າ: ໜ່ວຍກຳລັງໂຈມຕີພິເສດ SEALS ຂອງກອງທັບເຮືອເກົາຫຼີໃຕ້ ກໍໄດ້ເຂົ້າຮ່ວມໃນການ ກູ້ໄພນີ້ເຊັ່ນກັນ ທາງກອງທັບເຮືອສະຫະລັດ ໄດ້ກ່າວວ່າ ຕົນກຳລັງສົ່ງເຮືອລົບ USS Bonhome Richard ເຂົ້າຮ່ວມໃນການກູ້ໄພເທື່ອນີ້ນຳ ສ່ວນໃຫຍ່ຂອງພວກໂດຍສານ ນັ້ນແມ່ນບັນດານັກຮຽນມັດທະຍົມປາຍ ທີ່ກຳລັງມຸ່ງໜ້າ ໄປເກາະ Jeju ໃນການທັດສະນະສຶກສາ ຢູ່ນອກໂຮງຮຽນ